Í Krummakoti er lögð mikil áhersla á gott samstarf við alla í grenndarsamfélagi leikskólans og sveitarfélagið allt . Mikið og farsælt samstarf er milli skólastiganna og fara elstu nemendur í reglubundnar heimsóknir í grunnskólann auk þess sem nemendur 1. bekkjar koma sömuleiðis í heimsóknir í leikskólann . Unnið er með skólastjóra Hrafnagilsskóla og kennurum 1. bekkjar að samstarfinu og samstarfsáætlun unnin fyrir hverja önn . Samstarfsfundir eru haldnir að hausti yfir skólaárið . Annars fundum við ef að þurfa þykir . Einnig er samstarf við 7. bekk grunnskólans en þau koma reglulega og lesa fyrir leikskólanemendur í Krummakoti . Síðustu tvö ár hafa nemendur 6. bekkjar komið og aðstoðað við jólaföndur í leikskólanum og hefur það gefist mjög vel . Reiknað er með svipuðu samstarfi á þessu skólaári . Samstarf við nærumhverfi leikskólans Afar gott samstarf er við stofnanir og fyrirtæki í nágrenni leikskólans . Má þar nefna sveitarskrifstofu , mötuneyti , Íþróttamiðstöð Eyjafjarðarsveitar , Tónlistarskóla Eyjafjarðar , Jólagarðinn , trésmíðaverkstæði B. Hreiðarsson , Hjálpasveitin Dalbjörg , Gömlu garðyrkjustöðina og sveitabæina Hrafnagil og Kristnes . Leikskólinn hefur verið í samstarfi við Unglingameðferðarheimilið á Laugarlandi . Þegar leikskólinn er í samstarfi við heimilið koma stúlkur þaðan í tímabundna vinnu . Stúlkurnar bera enga ábyrgð heldur eru þær til aðstoðar fyrir kennara . Einnig kemur slökkviliðið á Akureyri í leikskólann og hittir elstubörnin . Samstarf er við heilsugæslustöð Akureyrar um fjögurra ára skoðun barna . Kennarar barnsins fylla út upplýsingablað frá Heilsugæslunni um þroska barnsins . Skóladeild Akureyrarbæjar Samráðsfundir leikskólastjóra á Akureyri og nágrennis eru haldnir hálfsmánaðarlega . Fundirnir eru nýttir í fræðslu , upplýsingagjöf , samstarf og samráð og eru skipulagðir af leikskólafulltrúa . Fræðslustjóri Akureyrarbæjar kemur reglulega á þessa fundi til að ræða ákveðin málefni . Leikskólastjórafundir eru haldnir að meðaltali einu sinni í mánuði yfir vetrartímann . Tilgangur fundanna er handleiðsla og einnig eru lesnar og ræddar faggreinar eða bækur sem snúa að leikskólastarfi . Skólastjóri Krummakots situr þessa fundi með leikskólastjórum Álfasteins í Hörgárbyggð , Álfaborgar í Svalbarðsstrandarhreppi og Krummafótar í Grýtubakkahreppi . Leikskólafulltrúi heldur utan um handleiðslutímana . Fjölskyldudeild Akureyrarbæjar Krummakot á mjög gott samstarf við leikskólaráðgjafa í sérkennslu sem starfar á Fjölskyldudeild Akureyrarbæjar . Leikskólaráðgjafi kemur í leikskólann þegar eftir því er óskað , bæði til að fylgjast með einstökum nemendum og til að hitta foreldra og sérkennslustjóra á teymisfundum þar sem ræddar eru einstaklingsnámskrár og framvinda í þroska barna og veitt er ráðgjöf til foreldra og kennara um vinnubrögð í sérkennslu . Sérkennslustjóri fer um það bil mánaðarlega á fundi ásamt öðrum sérkennslustjórum og hittast þessir aðilar til að fá fræðslu og handleiðslu . Þessir fundir eru í umsjón leikskólaráðgjafa vegna sérkennslu .